Villa Paradiso Country Manor | LekkeSlaap
Villa Paradiso Country Manor is 'n lieflike hotel, landgoed en konferensie venue aan die oostelike buitewyke van die Hartbeespoortdam. Dit bied uitsigte op die majestueuse Magaliesberge. Die landgoed is sowat 45 minute buite Pretoria en 'n uur en 'n half vanaf Johannesburg.
Die hotel bied 52 kamers, 7 konferensiesale, 2 banketsale, 'n kapel, restaurant, ontbytkamer en 'n boma buite vir informele funksies. Die Sondagmiddag-buffet is bekend onder dagbesoekers en gaste wat langer bly. Die hotel is naby die water geleë en dit word deur netjiese grasperke en tuine in 'n Engelse styl omring. Gaste kan om die swembad of op die sonterras ontspan. Die kamers is privaat en het elkeen lugversorging, 'n TV, tee- en koffiemaakgeriewe en 'n privaat balkon of stoep.
Die landgoed se konferensie-area beskik oor 6 vergaderlokale van verskillende groottes om aan 'n verskeidenheid behoeftes te voldoen. Dié lokale het moderne oudio-visuele toerusting en spysenierdienste kan deur die hotel voorsien word. Die konferensie-area is weg van die hotel vir privaatheid.
Gaste kan fynproewersmaaltye by die La Rouge Restaurant op die perseel geniet. Die meesterkok berei heerlike Europese maaltye met 'n tikkie Afrika-invloed hier voor. Die restaurant bedien 'n volledige Engelse ontbyt en daar is 'n spyskaart vir peuselhappies deur die dag en heerlike maaltye in die aande. Skemerkelkies is by die Fire Fly beskikbaar.
Die landgoed bied WiFi en privaat parkeerplek. Daar is doendinge soos die Peacanwood Gholfklub, Aerial Cableway Hartbeespoort en Hartbeespoortdam naby. Lanseria Internasionale Lughawe is sowat 37 minute weg.